এবার শবর
এবার শবর ২০১৫ সালে নির্মিত একটি বাংলা রহস্য-গোয়েন্দা-থ্রিলার চলচ্চিত্র। শীর্ষেন্দু মুখোপাধ্যায়ের ঋণ উপন্যাস অবলম্বনে চলচ্চিত্রটি পরিচালনা করেছেন অরিন্দম শীল এবং প্রযোজনা করেছে রিলায়েন্স এন্টারটেইনমেন্টস ও মুন্ডাস সার্ভিসেস। চলচ্চিত্রটিতে মিতালি ঘোষ নামে এক উচ্চবিত্ত পরিবারের নারীর খুনের তদন্ত করতে গিয়ে পুলিশ-গোয়েন্দা শবর দাশগুপ্তের জেরায় বেরিয়ে আসে কিছু লজ্জাজনক সত্য। এতে অভিনয়ে করেছেন শাশ্বত চট্টোপাধ্যায়, স্বস্তিকা মুখোপাধ্যায়, আবির চট্টোপাধ্যায় প্রমুখ। চলচ্চিত্রটি মুক্তি পায় ২০১৫-এর ২ জানুয়ারি।